新鮮出爐甜甜嘅麵包香氣，每次經過都好大引誘。熱辣辣，隔住紙袋都feel到果種鬆軟，未食只係拎上手，都可以令人有好心情，快樂真係可以好簡單。酥皮鬆脆，但唔會好似西貢那間咁一咬就散。最鍾意係佢舊式甜麵包果種特有嘅口感，夠濕潤又軟軟地黏黏地，而且紮實，大啖大啖咬落去真係超滿足。應該係暫時食過最好嘅菠蘿包，唯一係銅鑼灣翠華可以同佢匹敵，不過翠華同佢比，感覺硬係爭少少。6蚊一個，有齊視覺味覺嗅覺享受，去邊度搵？